Black Night

Το Black Night είναι τραγούδι του χαρντ ροκ συγκροτήματος Deep Purple. Υπήρξε η πρώτη μεγάλη επιτυχία του συγκροτήματος στην πατρίδα του, τη Μεγάλη Βρετανία αφού έφτασε ως το # 2 του καταλόγου των επιτυχιών. Κυκλοφόρησε σε μορφή 7" βινυλίου στις 5 Ιουνίου του 1970 από την εταιρεία "EMI" με κύριο σκοπό την προώθηση του δίσκου "Deep Purple in Rock".

 Μετά την ολοκλήρωση των ηχογραφήσεων για το άλμπουμ "Deep Purple in Rock" η εταιρεία που προωθούσε το συγκρότημα ζητούσε ένα νέο τραγούδι για να εκδοθεί σαν σινγκλ. Το πρόβλημα ήταν ότι κανένα από τα κομμάτια του δίσκου δεν θεωρούνταν υλικό για μια τέτοια έκδοση. Οι μάνατζερ του συγκροτήματος έκλεισαν τα "De Lane Lea Studios" στις αρχές του Μαΐου. Ο Ρότζερ Γκλόβερ αναφέρει ότι πήγαν το μεσημέρι αλλά δεν βγήκε τίποτα. Το βράδυ και ενώ καθόντουσαν όλοι μαζί σε μία pub, έφυγε μαζί με τον Ρίτσι Μπλάκμορ και ξαναπήγαν στο στούντιο. Ο Μπλάκμορ πήρε την κιθάρα και άρχισε να παίζει ένα πολύ ωραίο ρυθμό, το "Summertime" του Ρίκι Νέλσον. Αφού επέστρεψαν και οι υπόλοιποι, ο Ίαν Πέις έκανε μια εισαγωγή με τα τύμπανα του και ο βασικός κορμός του κομματιού είχε δημιουργηθεί. Αφού ο Ίαν Γκίλαν μαζί με τον Ρότζερ Γκλόβερ ολοκλήρωσαν το τραγούδι με το στιχουργικό κομμάτι - αν και ο Ρότζερ Γκλόβερ παραδέχθηκε αργότερα ότι οι στίχοι δεν έχουν κάποιο νόημα - οι Deep Purple έπαιξαν για πρώτη φορά το "Black Night" και έτσι δημιουργήθηκε ένα από τα γνωστότερα κομμάτια του χαρντ ροκ. Το Black Night αποτέλεσε κομμάτι των ζωντανών εμφανίσεων των Deep Purple μέχρι σήμερα. Έχει εκδοθεί σε πάρα πολλά ζωντανά άλμπουμ και συλλογές του συγκροτήματος. Διαφορετικές ζωντανές εκτελέσεις του υπάρχουν στους εξής δίσκους: Στις 5 Ιουνίου του 1970 κυκλοφόρησε σε μορφή 7" βινυλίου με το "Living Wreck" στη δεύτερη πλευρά στην Ευρώπη και το "Into the Fire" στις Η.Π.Α. και την Ιαπωνία. Τον Σεπτέμβριο του 1977 κυκλοφόρησε σε μορφή 7" βινυλίου μία ζωντανή εκτέλεση του "Black Night" με το "Smoke on the Water" στη δεύτερη πλευρά. Τον Απρίλιο του 1979 κυκλοφόρησε σε μορφή 7" και 12" βινυλίου το "Black Night" μαζί με το "Strange Kind of Woman" στη Μεγάλη Βρετανία. Τον Ιούλιο του 1980 κυκλοφόρησε σε μορφή 7" βινυλίου μία ζωντανή εκτέλεση του "Black Night" από το δίσκο "Made in Japan" μαζί με μία ζωντανή εκτέλεση του "Speed King" ηχογραφημένου το 1970 για το BBC. Τον Φεβρουάριο του 1985 κυκλοφόρησε σε μορφή 12" βινυλίου το "Black Night" μαζί με τα "Speed King" και "Into the Fire", μόνο στη Μεγάλη Βρετανία. Τον Ιούνιο του 1995 κυκλοφόρησε σε μορφή 7" βινυλίου και CD σινγκλ το "Black Night" μαζί με το "Speed King" και μία re-mix έκδοση του "Black Night", μόνο στην ευρωπαϊκή αγορά. Το 1998 επανεκδόθηκε σε μορφή CD σινγκλ το "Black Night" μαζί με το "Into the Fire" στην Ιαπωνία. Τον Αύγουστο του 1999 κυκλοφόρησε σε μορφή CD σινγκλ το "Black Night" μαζί με μια ζωντανή εκτέλεση του "Fireball" στην Αυστραλία. Το "Black Night" και το άλμπουμ "Deep Purple in Rock" ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής: Ίαν Γκίλαν - φωνητικά Ρίτσι Μπλάκμορ - κιθάρα Τζον Λορντ - πλήκτρα Ρότζερ Γκλόβερ - μπάσο Ίαν Πέις - τύμπανα Deep Purple in Rock 25th Anniversary CD Booklet 1995 EMI Records The Complete Deep Purple, Michael Heatley, Reynolds & Hearn, 2005 Ian Gillan: The Autobiography of "Deep Purple's" Lead Singer, Blake Publishing, 1998 www.youtube.com Deep Purple - Black Night (+writing story)